Suchinthana/ta-wikipedia huggingface dataset:
த காந்தி மர்டர்

த காந்தி மர்டர் (The Gandhi Murder, முன்னர் Solar Eclipse: Depth of Darkness) என்பது 2018 ஆண்டைய பிரித்தானிய- இந்திய வரலாற்று அரசியில் திரில்லர் திரைப்படமாகும். இப்படத்தை கரீம் ட்ராடியா மற்றும் பங்கஜ் செகால் ஆகியோர் இயக்கியுள்ளனர்.   இப்படமானது மகாத்மா காந்தியை படுகொலைக்கு இட்டுச் சென்ற நிகழ்வுகளை ஆராய்கிறது. இப்படத்தில் ஸ்டீபன் லாங், லூக்கா பாஸ்குவலின், ஓம் பூரி மற்றும் வின்னி ஜோன்ஸ் ஆகியோர் நடித்துள்ளனர்.

கதை 
காந்தியின் படுகொலைக்கு பிரித்தானிய ஆட்சியானது உதவியாகவும்,  உடந்தையகவும் இருந்தது என்றும், இந்தியாவின் பொலிஸ் மற்றும் பாதுகாப்பு சேவைகளின் பலவீனங்களால் ஏற்படும் இந்நிகழ்வை   மூன்று இந்திய போலீஸ் அதிகாரிகள் (லாங், பாஸ்குவலினோ மற்றும் பூரி)  நிறுத்த முயற்சி செய்கிறார்கள்.

நடிகர்கள் 

 டி. ஐ. ஜி. சுனில் ரெய்னாவாக ஸ்டீபன் லாங்
 டி. சி. பி. ஜிம்மியாக லூக்கா பாஸ்குவலின்
 டி.ஜியாக ஓம் பூரி
 சர் நார்மன் ஸ்மிதாக வின்னி ஜோன்ஸ்
 காந்தியாக  ஜீசஸ் சான்ஸ்
 சர் பெர்சி சில்லிடோவாக மார்க் மோசே
 ஆபிரகாம் லிங்கனாக  அலெக்ஸா ஜார்டல்
 ஜான் வில்க்ஸ் பூத்தாக போல் கோல்டன் டாப்

மேற்கோள்கள்

வெளி இணைப்புகள் 

 
 

மகாத்மா காந்தி குறித்த திரைப்படங்கள்
2019 ஆங்கிலத் திரைப்படங்கள்
பிரித்தானிய திரைப்படங்கள்
மகாத்மா காந்தியின் படுகொலை குறித்த படைப்புகள்
மரிக்கொழுந்து (திரைப்படம்)

மரிக்கொழுந்து 1991 ஆம் ஆண்டு ரமேஷ் அரவிந்த் மற்றும் ஐசுவரியா ஆகியோர் நடிப்பில், புதியவன் இயக்கத்தில், தேவா இசையில், பி. மகேந்திரன் மற்றும் டி. எம். என் கருணாநிதி தயாரிப்பில் வெளியான தமிழ் திரைப்படம்.

கதைச்சுருக்கம் 

சீனுவும் (ரமேஷ் அரவிந்த்) அவரின் இளவயது மகள் சித்ராவும் (ஐசுவரியா 2) மரிக்கொழுந்துபட்டி எனும் கிராமத்திற்கு வருகின்றனர். அந்த கிராமத்தினர் அவர்களுக்கு சிறப்பான வரவேற்பு தருகின்றனர். சித்ராவிற்கு அவளின் தாய் மரிக்கொழுந்து (ஐசுவரியா) பற்றி அது வரை சொல்லாத ரகசியத்தைச் சொல்கிறார் சீனு.

மரிக்கொழுந்து தன் பாட்டியுடன் வசிக்கிறாள். அவள் நல்ல மனம் படைத்தவளாக இருந்தாலும், அவளின் உடல் நிறம் குறித்து தாழ்வுமனப்பான்மை கொண்டவளாக இருக்கிறாள். விரைவில் திருமணம் செய்துகொள்ள வேண்டும் என்பது அவள் விருப்பம். நகரத்தில் பாட்டியுடன்  (மனோரமா) வசிக்கும் கல்லூரி மாணவன் சீனு விடுமுறையில் கிராமத்திலுள்ள தன் தந்தை (வினு சக்கரவர்த்தி) வீட்டுக்கு வருகிறான். அங்கு மரிக்கொழுந்திடம் அவன் நட்போடு பழகுகிறான். அதை காதலென நினைக்கும் மரிக்கொழுந்து அவனுடன் உறவு கொள்கிறாள். இது ஊரில் உள்ள மற்றவர்களுக்கு தெரியவர இருவரின் திருமணத்திற்கும் ஏற்பாடு செய்கின்றனர். ஆனால் மரிக்கொழுந்தை திருமணம் செய்ய  சீனுவிற்கு விருப்பமில்லை. எனவே அந்த திருமணத்தை நிறுத்துகிறான். அவன் உமாவை திருமணம் செய்ய விரும்புகிறான். அவன் தந்தை அவனுக்கு உமாவை மணம் செய்துவைக்க விரும்புகிறார். அனால் அவன் தாயோ மரிக்கொழுந்தையே அவன் மணம் செய்ய வேண்டும் என்கிறார். கர்ப்பிணியான மரிக்கொழுந்தின் பாட்டி இக்கவலையிலேயே இறக்கிறார்.

மரிக்கொழுந்து பெண் குழந்தையை ஈன்றெடுக்கிறாள். சீனுவின் தந்தை அவளைக் குழந்தையுடன் ஊரைவிட்டுச் சென்றுவிடும்படி மன்றாடுகிறார். அவளும் ஊரைவிட்டுச் செல்ல முடிவுசெய்து அவள் போகிறவழியில், அந்த ஊரில் உள்ள தொழிற்சாலை உரிமையாளர் அவரது தொழிற்சாலையிலிருந்து வெளியேறும் பாதரசக்கழிவு அந்த ஊரிலுள்ள நீர்நிலையில் கலப்பதால் அந்த நீர் நஞ்சாக மாறிவிட்டதையும் அந்த நீரை குடிப்பவர்கள் இறந்துவிடுவார்கள் என்றும் சொல்வதைக் கேட்டு அதிர்ச்சியடைகிறாள். அந்த நீரை யாரும் குடித்துவிடாமல் தடுக்கச் செல்கிறாள். அவள் கூறும் உண்மையை அந்தக்கிராமத்தினர் யாரும் நம்பாததால் தானே அந்த நீரைப் பருகுகிறாள். அந்த நீரின் நச்சுத்தன்மையால் அவள் உடல்நிலை பாதிப்படைகிறது. அவள் இறக்கும் முன் சீனு அவளுக்கு தாலி அணிவித்து மனைவியாக ஏற்றுக்கொள்கிறான்.

தன் தாயின் கதையைக் கேட்டு பெருமை கொள்ளும் சித்ரா கண்ணீர் சிந்துகிறாள்.

நடிகர்கள் 

 ரமேஷ் அரவிந்த் - சீனு 
 ஐசுவரியா - மரிக்கொழுந்து மற்றும் சித்ரா 
 மனோரமா - சீனுவின் பாட்டி 
 வினு சக்கரவர்த்தி - சீனுவின் தந்தை 
 நாசர்
 கவுண்டமணி
 செந்தில்
 ராதாபாய் - மரிக்கொழுந்துவின் பாட்டி 
 அஞ்சனா - உமா 
 எம். ஆர். கிருஷ்ணமூர்த்தி - கணக்குப்பிள்ளை 
 பவானி - எழுத்து 
 அல்வா வாசு - முனுசாமி 
 ஜோக்கர் துளசி 
 ஞானவேல் - நாட்டாமை 
 வி. பி. ராஜன் 
 பூர்ணிமா 
 ஷோபனா 
 சுப்ரஜா 
 நவீனா

இசை 

படத்தின் இசையமைப்பாளர் தேவா. பாடலாசிரியர்கள் வாலி மற்றும் காமகோடியன்.

மேற்கோள்கள் 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1991 தமிழ்த் திரைப்படங்கள்
மனோரமா நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
நாசர் நடித்த தமிழ்த் திரைப்படங்கள்
ராபர்ட் ராபின்சன் (வேதியலாளர்)

சர் ராபர்ட் ராபின்சன் OM PRS FRSE (13 செப்டம்பர் 1886 – 8 பெப்ரவரி 1975) ஒரு பிரித்தானிய கரிம வேதியியயலாளர் மற்றும் நோபல் பரிசு பெற்றவர். தாவர சாயப் பொருட்களான (ஆந்தோசயனிங்கள்) மற்றும் (ஆல்களாய்டுகள்) பற்றிய ஆராய்ச்சிக்காக 1947 இல் நோபல் பரிசு பெற்றார். மேலும் 1947 ஆம் ஆண்டில், அவர் சுதந்திர பதக்கம், வெள்ளி பனை பெற்றார்.

வாழ்க்கை வரலாறு

ஆரம்ப வாழ்க்கை 
அவர் செஸ்டர்பீல்ட், டெர்பிஷையர் அருகிலுள்ள ரஃபொர்ட் பண்ணை வீட்டில் பிறந்தார். தந்தை ஜேம்ஸ் பிராட்புரி ராபின்சன், அறுவை சிகிச்சை சுத்திகரிப்பு பொருட்கள் தயாரிப்பவர், தாய், ஜேன் டேவன்போர்ட்.

ராபின்சன்  செஸ்டர்பீல்ட் இலக்கணப் பள்ளி மற்றும்  ஃபல்னெக் தனியார் பள்ளியில் ஆரம்ப கல்வி பயின்றார். பின்னர் அவர் மான்செஸ்டர் பல்கலைக்கழகத்தில் வேதியியல் பட்டம் பெற்றார், 1905 இல் BSc பட்டம் பெற்றார். 1907 இல்  1851 ஆராய்ச்சியாளர் பட்டம் ராயல் கமிஷன் கண்காட்சி 1851 இடம் பெற்றார்.  தனது ஆராய்ச்சியை  மான்செஸ்டர் பல்கலைக்கழகத்தில் தொடர்ந்தார்.

அவர்  தூய மற்றும் பயன்படுத்தப்படும் கரிம வேதியியல் பிரிவின் முதல் பேராசிரியராக சிட்னி பல்கலைக்கழகத்தில் உள்ள  வேதியியல் பள்ளியில் 1912 இல் நியமிக்கப்பட்டார். அவர் பின்னர் செயின்ட் ஆண்ட்ரூஸ் பல்கலைக்கழகத்தில் (1920-22) இல் பணியாற்றினார். பின்னர் மான்செஸ்டர் பல்கலைக்கழக கரிம வேதியியல் துறையில் தலைமை பொறுப்பேற்றார்.. 1928 இல் லண்டன் பல்கலைக்கழக கல்லூரியில் பேராசிரியராக இரண்டு ஆண்டுகள் பணியாற்றினார். 1930 இல் இருந்து அவர் ஆக்ஸ்போர்டு பல்கலைக்கழகத்தில்   வேதியியல் பேராசிரியராகவும், மக்டாலின் கல்லூரி, ஆக்ஸ்போர்டில் ஆராய்ச்சி மாணவராகவும் திகழ்ந்தார்.

ஆக்ஸ்போர்டில் உள்ள அறிவியல் பகுதிக்கு ராபின்சன் பெயர் சூட்டப் ப்ட்டுள்ளது,

ராபின்சன் ஒருசதுரங்க வீரர்.

ஆராய்ச்சி 
அவரது ட்ரோபினோனின் தயாரிப்பு கோக்கைனுக்கு ஒரு முன்னோடியாகும்.1917 இல் ஆல்கலாய்டு வேதியியலைக் கண்டறிந்ததோடு,  ஓருலைத் தொகுப்புமுறையில் அடுக்கை விளைவு வாயிலாக  பைசைக்ளிக் மூலக்கூறுகள் உருவாக்கும் திறனையும் கண்டறிந்தார்.

1923 ஆம் ஆண்டில் புனித ஆண்ட்ரூஸ் பல்கலைக்கழகத்தில் பணிபுரியும் வேளையில் பென்ஸினில் நடுவில் ஒரு வட்டம் இருப்பதை அவர் கண்டுபிடித்தார்.  எலக்ட்ரான் இயக்கத்தைக் குறிக்கும் சுருள் அம்புப் பயன்பாட்டைக் கண்டறிந்தார். மேலும், அவர் மார்ஃபீன் மற்றும் பென்சிலின் மூலக்கூறு அமைப்புகளைக் கண்டுபிடித்துள்ளார்.  ராபின்சன் அன்னுலேசன்  ஸ்டெராய்டுகளின் உற்பத்தியில் பயன்படுகிறது.

1957 இல் ராபின்சன் டெட்ராஹெட்ரான் இதழை நிறுவினார்.

வெளியீடுகள் 

 The Structural Relationship of Natural Products (1955)

குடும்பம் 
அவர் இரண்டு முறை திருமணம் செய்துகொண்டார். 1912 ஆம் ஆண்டில், ஜெர்டுடு மௌத் வால்ஷை மணந்தார். 1954 இல் அவரது மரணத்தைத்  தொடர்ந்து, 1957-ல்  திருமதி ஸ்டெர்ன் சில்வியா ஹில்ஸ்ட்ரோம் (நீ ஹெர்ஷே). என்ற  விதவையைத் திருமணம் செய்தார்.

மேற்கோள்கள்

வெளி இணைப்புகள்
 Nobel Lecture Some Polycyclic Natural Products from Nobelprize.org website
 Biography Biography from Nobelprize.org website
 ABC Online Forum
 

1886 பிறப்புகள்
1975 இறப்புகள்
ஆங்கிலேய வேதியியலாளர்கள்
நோபல் வேதியியற் பரிசு பெற்றவர்கள்
நோபல் பரிசு பெற்ற பிரித்தானியர்கள்
கரிம வேதியியலாளர்கள்
நோபல் பரிசு பெற்ற ஆங்கிலேயர்கள்
அதே நேரம் அதே இடம்

அதே நேரம் அதே இடம் (Adhe Neram Adhe Idam) என்பது 2009 ஆம் ஆண்டில் எம். பிரபு இயக்கத்தில் வெளிவந்த இந்தியத் தமிழ்த் திரைப்படமாகும். ஜெய் மற்றும் விஜயலட்சுமி இப்படத்தில் முக்கிய கதாபாத்திரங்களில் நடித்துள்ளனர்.  இப்படம் 6 நவம்பர் 2009 அன்று வெளியானது.

கதைச்சுருக்கம் 
கார்த்திக்கும் (ஜெய்) ஜனனியும் (விஜயலக்ஷ்மி) காதல் செய்கிறார்கள். துவக்கத்தில் காதலிக்க தயங்கினாலும், கார்த்திக்கின் காதலை ஏற்கிறாள் ஜனனி. தனது படிப்பை முடிக்க, ஜனனியின் ஒப்புதலுடன் ஆஸ்திரேலியா செல்கிறான் கார்த்திக். கார்த்திக் ஊரில் இல்லா சமயத்தில், ஜனனிக்கு சிவா எனும் புது வரன் பார்க்கின்றனர் அவளது பெற்றோர். சிவா கார்த்திக்கை விட அழகிலும் பணத்திலும் உயர்ந்திருந்ததால், சிவாவை திருமணம் செய்ய ஒப்புக்கொள்கிறாள் ஜனனி.

படிப்பு முடிந்த பிறகு ஆஸ்திரேலியாவில் இருந்து ஊர் திரும்புகிறான் கார்த்திக். அவனுக்கு ஒரு புது மனிதரின் அறிமுகம் கிடைக்கிறது. அவர் தன் காதல் தோல்வி கதையை கார்த்திக்கிடம் சொல்கிறார். காதலில் ஏமாற்றும் பெண்களுக்கு, அவர்களது வாழ்க்கையை சீரழிப்பது தான் சரி என்ற அந்த புதிய மனிதரின் பேச்சைக் கேட்டு, ஜனனியை பல வழிகளில் துன்புறுத்துகிறான் கார்த்திக்.

அந்த புதிய மனிதர் தான் சிவா என்று தெரிய வந்து மனமுடைந்து போகிறான் கார்த்திக். சிவாவை பிடிக்காத ஜனனி கார்த்திக்கை நாடி வருகிறாள். ஜனனியின் காதலை கார்த்திக் எண்டுகொண்டானா? இறுதியில் சிவாவிற்கு என்னவானது? போன்ற கேள்விகளுக்கு விடை காணுதலே மீதிக் கதையாகும்.

நடிகர்கள் 
 ஜெய் - கார்த்திக்
 விஜயலட்சுமி - ஜனனி
 ராகுல் மாதவ் - சிவா
 நிழல்கள் ரவி - கார்த்திக்கின் அப்பா
 லொள்ளு சபா ஜீவா - ஜீவா
 ரவி பிரகாஷ்

ஒலிப்பதிவு 
லலிதா ஆனந்த் எழுதிய பாடல் வரிகளுக்கு, பிரேம்ஜி அமரன் இசை அமைத்தார்.

பாடல்களின் பட்டியல் 

 டோஷிபா
 முதல் முறை
 வெண்ணிலவு
 அது ஒரு காலம்
 நம்மூரு சென்னையில

மேற்கோள்கள்

வெளி இணைப்புகள் 
 

2009 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஜெய் நடித்த திரைப்படங்கள்
மெலனி ஜாய்

மெலனி ஜாய் (Melanie Joy) (பிறப்பு 2 செப்டம்பர் 1966) ஒரு அமெரிக்க சமூக உளவியலாளர் மற்றும் எழுத்தாளர் ஆவார். இவர் ஊன்வாதம் என்ற கருத்தை முதன்முதலில் விளக்கியதற்காகப் பெரிதும் அறியப்படுகிறார். இவர் 2010 ஆம் ஆண்டில்  கார்னிச விழிப்புணர்வு மற்றும் செயலமைப்பு (CAAN) என்றழைக்கப்பட்ட ‘’பியாண்ட் கார்னிசம்’’ என்ற ஒரு இலாப நோக்கமற்ற ஒரு அமைப்பை நிறுவியவர் ஆவார்.  இவர் மாசசூசெட்ஸ் பல்கலைக்கழகம் பாஸ்டன் முன்னாள் பேராசிரியராகவும் இருந்தார். ஸ்ட்ராடஜிக் ஆக்ஷன் ஃபார் அனிமல்ஸ் ("விலங்குகளுக்கான மூலோபாய நடவடிக்கை"), ஒய் வி லவ் டாக்ஸ், ஈட் பிக்ஸ், அண்டு வேர் கெளஸ் ("நாம் ஏன் நாய்களை நேசிக்கிறோம், பன்றிகளை உண்கிறோம், பசுக்களை அணிகிறோம்"), பியாண்டு பிலீஃப்ஸ் ("நம்பிக்கைக்கு அப்பால்") ஆகிய நூல்களை வெளியிட்டுள்ளார்.

மெலனி ஜாய், கல்வியியலுக்கான ஹார்வர்ட் பட்டயக் கல்லூரியில் தனது முதுகலைக் கல்வியியல் பட்டம் பெற்றார். சேபுரூக் பட்டயக் கல்லூரியில் உளவியலில் முனைவர் பட்டம் பெற்றார். தனது 23 ஆம் வயதில் ஹார்வார்ட் கல்லூரியின் மாணவியாக இருந்த போது கெட்டுப்போன பன்றிக்கறியால் செய்த ஹம்பர்க்கர் என்ற உணவினைச் சாப்பிட்டதனால் உணவு மூலம் பரவும் ஒருவித நோயினால் பாதிக்கப்பட்டு மருத்துவமனையில் அனுமதிக்கப்பட்டார். அது அவரை தாவர உணவு உண்பவராக மாற வழிவகுத்தது. இந்திய அமைச்சர் மானேகா காந்தி அவர்களால் வழங்கப்பட்ட ஒரு உரையில், ஜாய் அறநெறியற்ற முறையில் விலங்குகளை நடத்தியதை மாற்றி தனது உணவு முறையையும் மாற்றியதைக் குறிப்பிடுகிறார்.

அந்த அனுபவம் என்னை இறைச்சி உண்பதை நிறுத்த உறுதிகொள்ள அதிகமாக வழிவகுத்தது. மேலும் விலங்குகள் வளர்ப்பு குறித்த, என்னைச் சுற்றியிருந்த, ஆனால் நான் விரும்பாத தகவல்கள் அதிகப்படியாகத் தெரிந்துகொள்ள உதவியது. என் வாழ்வின் தற்போதைய நிலைமையை பராமரிப்பதில் நான் இன்னும் முதலீடு செய்திருக்கிறேன்.இறைச்சி, முட்டை மற்றும் பால் உற்பத்தி பற்றிய உண்மைகளை நான் கற்றுக்கொண்டபோது, நான் பெருத்த ஏமாற்றமடைந்தேன். [...] மேலும் நடுக்கடலில் காணாமல் போன படகு சுக்கானையும் இழந்ததைப் போல குழப்பமும் விரக்தியும் அடைந்தேன். எதுவுமே மாறவில்லை ஆனால் எல்லாம் மாறுபாடாக இருந்தது.  

அதன்பின், ஜாய் நனிசைவத்திற்கானவராய்த் தன்னைப் படிப்படியாக மாற்றிக்கொண்டார்.

ஒரு 2013 நேர்காணலில், தொடக்கத்தில் தனது முனைவர் பட்ட ஆய்வில் வன்முறை மற்றும் பாகுபாடு குறித்த சமூக உளவியலில் கவனம் செலுத்தினார் என்று குறிப்பிடுகிறார். ஆனால் பின்னர் இறைச்சி உண்னும் உளவியல் பற்றிய ஆய்வில் கவனம் மாற்றப்பட்டது. இந்த ஆய்வுக்கான நேர்காணல் நிகழ்வுகளில் ஆய்வுக்குட்படுத்தப் பட்டவர்களின் முரண்பாடான மற்றும் ஒவ்வாத சிந்தனையின் ஒரு வடிவத்தை அறிந்துகொள்கிறார். இந்த ஆய்வினால் பெற்ற அனுபவங்கள் அவர் இறைச்சியைப் பற்றிய ஒரு கோட்பாட்டினைப் பெற வழிவகுத்தது. இந்த சிந்தனைகள் அவரது பிற்காலப் பணிகளுக்கு அடிப்படையாக அமைந்தது.

இவற்றையும் பார்க்க 
 விலங்குரிமை
 நனிசைவம்
 விலங்குத் தொழிற்கூட்டு

மேற்கோள்கள் 

அமெரிக்கப் பெண் அறிவியலாளர்கள்
விலங்குரிமை அறிஞர்கள்
வாழும் நபர்கள்
1966 பிறப்புகள்
விலங்குரிமை செயற்பாட்டாளர்கள்
நனிசைவ ஆர்வலர்கள்
காத்திருக்க நேரமில்லை

காத்திருக்க நேரமில்லை 1993 ஆம் ஆண்டு கார்த்திக், சிவரஞ்சனி மற்றும் குஷ்பூ ஆகியோர் நடிப்பில், இளையராஜா இசையில், குலோத்துங்கன் இயக்கத்தில் வெளியான தமிழ் திரைப்படம். கார்த்திக் இரு வேடங்களில் நடித்த திரைப்படம்.

கதைச்சுருக்கம் 

ராஜு (கார்த்திக்) மற்றும் அவனது நண்பர்கள் மூவரும் (சின்னி ஜெயந்த், வடிவேலு, தியாகு) அனாதைக் குழந்தைகளுக்கு உதவுவதற்காக பணக்காரர்களிடமுள்ள சட்டத்திற்குப் புறம்பான கருப்புப் பணத்தைத் திருடுபவர்கள். இந்த நால்வரும் குற்றவாளிகள் என்று டி. ஐ. ஜி. மோகன்ராஜிற்கு (ராஜேஷ்) தெரிந்தாலும் போதுமான ஆதாரங்கள் இல்லாததால் அவர்களைக் கைது செய்ய இயலாத கையறு நிலையில் இருக்கிறார். மோகன் ராஜின் மகள் ராதிகா (சிவரஞ்சனி) ராஜூவை காதலிக்கிறாள். அவர்களின் காதலை ஏற்க மறுக்கும் மோகன்ராஜ், ராதிகாவை காவல்துறை அதிகாரியான அஜித்திற்கு (உதய் பிரகாஷ்) மணம் முடிக்க ஏற்பாடு செய்கிறார். ஒருநாள் ராஜு அஜித்தைக் கொன்றுவிடுகிறான். அங்கேவரும் மோகன்ராஜ் கொலை நடந்த இடத்தில் ராஜூவைப் பார்க்கிறார்.

கடந்தகாலம் : கொலை செய்தவன் ராஜு இல்லை. ராஜூவைப் போல முகத்தோற்றம் கொண்ட சோமசேகர். அவனும் பவானியும் (குஷ்பூ) காதலித்துத் திருமணம் செய்கின்றனர்.  சட்டர்ஜி (நாசர்) சட்டத்திற்குப் புறம்பான வேலைகளை செய்பவன். சட்டர்ஜி சோமசேகருக்குச் சொந்தமான சொத்துக்களை வாங்க முயற்சிக்கிறான். அவனுடைய தவறான தொழில்களைப் பற்றி அறியும் சோமசேகர் அவனுக்குத் தன் சொத்துக்களை விற்க மறுக்கிறான். இதனால் ஆத்திரம் கொள்ளும் சட்டர்ஜி அவனது ஆட்கள் மூலம் பவானியைக் கொல்கிறான். அந்தத் தாக்குதலில் பலத்தக் காயமடையும் சோமசேகர் தன் பெண் குழந்தையுடன் தப்பிக்கிறான். சில வருடங்கள் கழித்து அவனது பெண் குழந்தையை அஜித் கடத்துகிறான்.

தன் கதையை சொல்லிமுடிக்கும் சோமசேகர் தான் இன்னும் 2 பேரைக் கொல்லப்போவதாகக் கூறுகிறான். சோமசேகருக்கு உதவ முடிவு செய்கிறான் ராஜு. கடத்தப்பட்ட சோமசேகரின் குழந்தையைக் கண்டுபிடிக்கிறார்கள்.  தன்னுடைய பெண் குழந்தையை வளர்க்கும் பொறுப்பையும், தன் சொத்துக்களையும் ராஜூ வசம் ஒப்படைக்கிறான் சோமசேகர். சட்டர்ஜியைக் கொன்று அவனும் இறக்கிறான்.

நடிகர்கள் 

 கார்த்திக் - ராஜு மற்றும் சோமசேகர் 
 சிவரஞ்சனி - ராதிகா 
 குஷ்பூ - பவானி 
 நாசர் - சட்டர்ஜி 
 ராஜேஷ் - டி. ஐ. ஜி. மோகன்ராஜ் 
 சின்னி ஜெயந்த் 
 வடிவேலு
 தியாகு
 உதய் பிரகாஷ் - அஜித்

இசை 

படத்தின் இசையமைப்பாளர் இளையராஜா. பாடலாசிரியர்கள் வாலி மற்றும் புலமைப்பித்தன்.

மேற்கோள்கள்

வெளி இணைப்புகள் 

 காத்திருக்க நேரமில்லை

இந்தியத் தமிழ்த் திரைப்படங்கள்
1993 தமிழ்த் திரைப்படங்கள்
இளையராஜா இசையமைத்த திரைப்படங்கள்
கார்த்திக் நடித்த திரைப்படங்கள்
ராஜேஷ் நடித்த திரைப்படங்கள்
அபிமன்யு (1997 திரைப்படம்)

அபிமன்யு (Abhimanyu) 1997 ஆம் ஆண்டு பார்த்திபன் மற்றும் ரவளி நடிப்பில், கே. சுபாஷ் இயக்கத்தில், சி. சிரஞ்சீவி தயாரிப்பில், தேவா இசையில் வெளியான தமிழ் திரைப்படம்.

கதைச்சுருக்கம் 

மாசிலாமணி (ரகுவரன்) சட்ட விரோதமான செயல்களை செய்வபவன். காவல்துறை அதிகாரி  அபிமன்யுவிற்கு (பார்த்திபன்) மாசிலாமணியைக் கைது செய்யும் பொறுப்பு வழங்கப்படுகிறது. அபிமன்யு நேர்மையான மற்றும் கண்டிப்பான துணை காவல் ஆணையர். அவரின் நேர்மையான பணிக்காகப் பலமுறை தண்டனைக்குள்ளானவர்.

மஞ்சு (ரவளி) அபிமன்யுவை காதலிக்கிறாள். மாசிலாமணியின் சட்டவிரோதத் தொழில்களை தடுக்கிறார் அபிமன்யு. இதனால் அபிமன்யுவை தன் முதல் எதிரியாக நினைக்கிறான் மாசிலாமணி. ஆனால் காவல்துறையின் உயர்பொறுப்பில் உள்ளதால் அவரைக் கொல்ல அஞ்சுகிறான். கல்லூரியில் கலவரத்தை உருவாக்கி அதன்மூலம் அபிமன்யுவைக் கொல்ல திட்டமிடுகிறான். அத்திட்டத்தை சாதுர்யமாக முறியடிக்கிறார் அபிமன்யு. மாசிலாமணியிடம் வேலை செய்த சோமு காவல்துறையிடம் சரணடைந்து மாசிலாமணிக்கு எதிராக சாட்சி சொல்ல ஒப்புக்கொள்கிறான். ஆனால் நீதிமன்றத்தில் இருக்கும்போதே சோமுவும், காவல் அதிகாரி திரவியமும் (சந்திரசேகர்) கொல்லப்படுகின்றனர். ஆத்திரத்தில் மாசிலாமணியைத் தண்டிக்க அவன் வீட்டுக்குச் செல்லும் அபிமன்யு அங்கு அவன் மனைவி ரஞ்சிதாவைப் (கீதா) பார்த்து அதிர்ச்சியடைகிறான்.

அபிமன்யுவின் தந்தை (ஆனந்தராஜ்) காவல் ஆய்வாளராக பணிபுரிந்தவர். அவருடைய மோசமான நடவடிக்கைகளால் கர்ப்பிணியான அபிமன்யுவின் தாய் கௌசல்யா (கீதா) அவரைக் கொன்றுவிட்டு சிறைக்குச் செல்கிறார். அபிமன்யுவின் அக்கா அனாதை இல்லத்தில் சேர்க்கப்படுகிறாள். கர்ப்பிணியான கௌசல்யா சிறையில் பெற்றெடுக்கும் குழந்தைதான் அபிமன்யு. தன் தாய் இறந்துபோக அனாதையான அபிமன்யு அதன் பின் தன்னுடைய முயற்சியால் படித்துக் காவல் துறையில் வேலைக்குச் சேர்கிறான். அபிமன்யு மாசிலாமணியின் வீட்டில் சந்தித்த ரஞ்சிதா என்ற பெண்தான் தன் சகோதரி என்று தெரிந்துகொள்கிறான். அவள் மாசிலாமணியின் மனைவி என்று அறிந்து அதிர்ச்சியடைகிறான்.

அவன் தன் கடமையை நேர்மையாக செய்தானா? என்பது மீதிக்கதை.

நடிகர்கள் 

 பார்த்திபன் - அபிமன்யு 
 ரவளி - மஞ்சு 
 ரகுவரன் - மாசிலாமணி 
 கீதா - கௌசல்யா மற்றும் ரஞ்சிதா 
 விஜயகுமார் - தங்கராஜ் 
 சந்திரசேகர் - திரவியம் 
 ஆனந்தராஜ் - அபிமன்யுவின் தந்தை 
 எஸ். வி. ராமதாஸ் 
 பீலி சிவம் 
 ராகசுதா - திரவியத்தின் மனைவி 
 எஸ். வி. வெங்கட்ராமன் 
 வீரராகவன் 
 காளிதாஸ் 
 எல். ஐ. சி. நரசிம்மன் 
 லட்சுமி ரத்தன் - ராகவன் 
 மோகன் வி. ராம் - சாமி 
 கெளதம் சுந்தர்ராஜன் - கணேஷ் 
 ரவிகாந்த் - பிரகாஷ் 
 வெங்கி 
 பெரிய கருப்புத் தேவர் - பாஷா 
 வாணி - மஞ்சுவின் தாய் 
 லலிதா 
 மகாநதி சங்கர் - பாண்டு 
 கிரேசி வெங்கடேஷ் 
 ஜெயப்ரகாசம் 
 ராம் 
 லக்ஷ்மண்

இசை 

படத்தின் இசையமைப்பாளர் தேவா. பாடலாசிரியர்கள் காளிதாசன், பொன்னியின் செல்வன், மயில் மற்றும் வாசன்.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1997 தமிழ்த் திரைப்படங்கள்
ரகுவரன் நடித்த திரைப்படங்கள்
விஜயகுமார் நடித்த திரைப்படங்கள்
பார்த்திபன் நடித்த திரைப்படங்கள்
கிரேசி சிங்

கிரேசி சிங் (Gracy Singh) (பிறப்பு சூலை 20, 1980) ஓர் இந்திய நடிகை. லகான் என்ற இந்தி மொழித் திரைப்படத்தின் மூலம் அறியப்படுகிறார். மேலும், பரதநாட்டியம் மற்றும் ஒடிசி நடனத்தில் தேர்ச்சி பெற்றுள்ளார்.

தொழில்

தில்லியில் பிறந்த கிரேசி சிங், "த பிளானட்ஸ்" என்கிற நடனக் குழு மூலமாக தனது தொழில் வாழ்க்கையை ஆரம்பித்தார். முதலில் அமானத் என்கிற தொலைக்காட்சித் தொடரில் நடிக்க ஆரம்பித்தார். பின்னர் அசுதோசு கௌவார்க்கரின் இயக்கத்தில் ஆமிர் கான் நடித்திருந்த லகான் திரைப்படத்தில் கிராமத்துப் பெண்ணாக நடித்துள்ளார். இப்படத்தின் சிறந்த அறிமுக நடிகையாக பிலிம்பேர் விருதுக்குப் பரிந்துரைக்கப்பட்டார். இவர் சிறந்த அறிமுக நடிகைக்கான திரை விருதினையும் பெற்றுள்ளார்.

'லகான்' படத்தைத் தொடர்ந்து இந்தி (முன்னா பாய் எம்.பி.பி.எஸ்.; உள்பட) மற்றும் தெலுங்குத் திரைப்படங்களிலும் [(சந்தோஷம் (2002)] நடித்துள்ளார். மேலும், பஞ்சாபி மொழியில் "லாக் பரதேசி ஹோயி" படத்திலும், ஜெயராஜ் இயக்கத்தில் வெளியான "லவுட் ஸ்பீக்கர்" என்கிற மலையாள மொழிப் படத்திலும் நடித்துள்ளார்.

2015இல் மீண்டும் தொலைக்காட்சித் தொடரான "சந்தோஷி மாதா"வில் நடித்துள்ளார்.

விருதுகள்
இவர் 2002இல் லகான் திரைப்படத்தில் நடித்ததற்காக, ஐ ஐ எஃப் ஏ வின் சிறந்த அறிமுக நடிகை விருது, அறிமுக நடிகைக்கான திரை விருது மற்றும் சிறந்த அறிமுக நடிகைக்கான ஜீ திரைப்பட விருதுகளைப் பெற்றார். மேலும், இந்தியில் 'லகான்' மற்றும் தெலுங்கில் 'சந்தோஷம்' திரைப்படங்களில் நடித்ததற்காக 2002இல் பிலிம்பேர் விருதுக்குப் பரிந்துரை செய்யப்பட்டார்.

மேற்கோள்கள்

வெளி இணைப்புகள்

 
 
 
Gracy Singh  on MFC 

1980 பிறப்புகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
இந்திய தொலைக்காட்சி நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
வாலிப ராஜா

வாலிப ராஜா (Vaaliba Raja) 2016இல் வெளிவந்தத்  தமிழ்  நகைச்சுவைத் திரைப்படம். சாய் கோகுல் ராம்நாத், தயாரிப்பு முரளி. இப்படத்தில் சேது, விசாகா சிங் மற்றும் நுஷ்ராத் பரூச்சா போன்றோர்  முக்கிய பாத்திரங்களில் நடித்திருந்தனர். இவர்களுடன் சந்தானம் ஒரு முக்கிய பாத்திரத்தில் நடித்திருந்தார். இப்படத்தின் தயாரிப்பு சூன் 2013 இல் தொடங்கி மார்ச் 25, 2016 அன்று வெளியிடப்பட்டது.  விமர்சகர்களிடமிருந்து மிகவும் எதிர்மறை விமர்சனங்களையே பெற்றது.

நடிகர்கள்

 சேது - கார்த்திக்
 சந்தானம்  - மருத்துவர் ராஜா (வாலிப ராஜா)
 விசாகா சிங்  - ஷாலு
 நுஷ்ராத் பரூச்சா - ஸ்வீட்டி
 ஜெயப்பிரகாசு  - ராமச்சந்திரன்
 ஸ்ரீரஞ்சனி - துர்கா, கார்த்திக்கின் தாயார்
 விடிவி கணேஷ்  - பிரபாகரன் சேட்ஜி, ஸ்வீட்டியின் தந்தை
 தேவதர்சினி  - தேவதர்சினி
 சித்ரா லஷ்மணன் - சித்ரா லஷ்மணன்
 நீலிமா ராணி  - சித்ரா கலா
 சுப்பு பஞ்சு - பத்மநாபன்
 இராசேந்திரன் (நடிகர்)  - ராஜேந்திரா
 மீரா கிருஷ்ணன்  - சித்ரா லஷ்மி
 பாண்டு  - போக்குவரத்து காவலர்
 பட்டிமன்றம் ராஜா  - ஜோஸியர்
 பேபி மித்ரா - மித்ரா
 ஜாங்கிரி மதுமிதா
 மகாநதி சங்கர்
 போண்டா மணி
 அகவம்மா
 கனல் கண்ணன்  - சிறப்புத் தோற்றம்
 அஸ்வின் ராஜா -  கௌரவத் தோற்றம்
 சீனிவாசன் கௌரவத் தோற்றம்

தயாரிப்பு
2013இல் வெளியான சாய் கோகுல் ராம்நாத் இயக்கிய மற்றொரு நகைச்சுவைத் திரைப்படமான  கண்ணா லட்டு தின்ன ஆசையா என்ற படத்தில் பணியாற்றிய பல கலைஞர்கள் இப்படத்தில் பணியாற்றுவதாக சூன் 2013இல் தகவல்கள் வெளியானது சாய் கோகுல் ராம்நாத் இயக்கிய "ஷிவானி'' என்ற மற்றொருத் திரைப்படம் வெளியாகவில்லை.இப்படத்தில் சேது, விசாகா சிங் மற்றும் நுஷ்ராத் பரூச்சா போன்றோர் முக்கிய பாத்திரங்களில் நடித்திருந்தனர். இவர்களுடன் சந்தானம் மனநல மருத்துவர் பாத்திரத்தில் நடித்திருந்தார்  2013 ஆம் ஆண்டின் பிற்பகுதியில் இந்தப் படம் தொடங்கியது, இந்தி நடிகை நுஷ்ராத் பரூச்சா 2013 ஆம் ஆண்டின் மத்தியில் படத்தில் மற்றொரு கதாநாயகியாக நடிக்க ஆரம்பித்தார். 2014 ஆம் ஆண்டின் முற்பகுதியில் படப்பிடிப்பு முடிவடைந்தது, தயாரிப்பாளர்கள் மே 2014 இல் திரைப்படத்தை வெளியிடும் நோக்கத்தை வெளிப்படுத்தினர், ஆனால் அந்த வெளியீடு பின்னர் தள்ளி வைக்கப்பட்டது.

ஒலித்தொகுப்பு
ஒலித்தொகுப்பை ராதன் மேற்கொண்டுள்ளார். நடிகர் கமல்ஹாசன் தலைமையில் சூன் 2014 அன்று பாடல்கள் வெளியிடப்பட்டது. ஒலிப்பதிவு கலவையான விமர்சனங்களைப் பெற்றது.

என்னமோ பன்னுர - ராஜன் ராமீ
ஒரு நாள்  - போபோ ஷாஷி . வேனா கண்டசாலா
வா மதி - பிளேஸ் , முகேஷ்
நடுக்கடல - கானா பாலா

வெளியீடு
2014 ஆம் ஆண்டின் முற்பகுதியில்படப்பிடிப்பு முடிவடைந்தாலும், தயாரிப்பாளர்கள் 2015 ஆம் ஆண்டின் பிற்பகுதியில் வரை பொருத்தமான நேரத்தில் வெளியிடப்படாதது, பல தேதிகள் அறிவிக்கப்பட்டு, இறுதியாக அது நவம்பர் 27, 2015 இல் வெளியிடப்பட்டது. ஜனவரி 1, 2016 இல் இந்த திரைப்படத்திற்கான முன்பதிவு ஆரம்பிக்கப்பட்டது, ஆனால் மீண்டும் தள்ளி வைக்கப்பட்டது. இறுதியில் மார்ச் 25, 2016 அன்று இந்த திரைப்படம் வெளியிடப்பட்டது, இதனால் 3 ஆண்டுகளாக தாமதமானது. இப்படத்தின் தொலைக்காட்சி ஒளிபரப்பு உரிமையை  சன் தொலைக்காட்சி நிறுவனம் பெற்றது.

மேற்கோள்கள்

வெளி இணைப்புகள்

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நகைச்சுவைத் திரைப்படங்கள்
சந்தானம் நடித்த திரைப்படங்கள்
ஆத்தா உன் கோயிலிலே

ஆத்தா உன் கோயிலிலே 1991 ஆம் ஆண்டு செல்வா மற்றும் கஸ்தூரி நடிப்பில், கஸ்தூரி ராஜா இயக்கத்தில், தேவா இசையில் கே. பிரபாகரன் தயாரிப்பில் வெளியான தமிழ் திரைப்படம்.

கதைச்சுருக்கம் 

பணக்காரரான அழகர்சாமியின் (கே. பிரபாகரன்) மகன் பாண்டி (ரவி ராகுல்). பாண்டி ஏழைப்பெண்ணான  ஈஸ்வரியைக் (வினோதினி) காதலிக்கிறான். மருதுவிற்கு (செல்வா) பாண்டியின் காதல் பற்றி தெரியவருகிறது. அழகர்சாமிக்கு இந்த காதல் பற்றி தெரிந்தால் அது மோசமான விளைவுகளை ஏற்படுத்தும் என்று பாண்டியிடம் எச்சரிக்கிறான் மருது.

கடந்தகால நிகழ்வு: கஸ்தூரி (கஸ்தூரி) தன் பெற்றோர்கள் (எம். என். ராஜம் மற்றும் டி. கே. எஸ். சந்திரன்) மற்றும் ராமையா (வினு சக்ரவர்த்தி) ஆகியோரோடு வசிக்கிறாள். அவள் வீட்டில் வேலை செய்பவன் மருது. கஸ்தூரியை மணக்கும் விருப்பத்துடன் அங்கு வரும் துரைராசுவால் (கே. எஸ். செல்வராஜ்) பிரச்சனை துவங்குகிறது. துரைராசுவின் மோசமான நடத்தையைப் பற்றி அறிந்திருந்தும் கஸ்தூரியின் தந்தை வேறுவழியின்றி அந்தத் திருமணத்திற்கு ஒத்துக்கொள்கிறார். கஸ்தூரி தனக்கு அந்தத் திருமணத்தில் விருப்பமில்லை என்றும் மருதுவை சாதி மறுப்புத் திருமணம் செய்யவே விரும்புவதாகவும் கூறுகிறாள். கஸ்தூரி குடும்பத்தினர் சம்மதத்தோடு மருது-கஸ்தூரி திருமணம் நடக்கிறது. இந்தத் திருமணத்தை ஏற்றுக்கொள்ள மறுக்கும் பஞ்சாயத்துத் தலைவர்  அழகர்சாமி, கிராமத்தின் கவுரவத்தைக் காக்க கஸ்தூரியைக் கொன்றுவிடுமாறு (ஆணவக்கொலை) அவள் தந்தையைக் கட்டாயப்படுத்துகிறார். வேறுவழியின்றி அதற்கு ஒத்துக்கொள்ளும் கஸ்தூரியின் தந்தை இரவு உணவில் நஞ்சு கலந்து கஸ்தூரிக்குக் கொடுக்கிறார். அதைத் தடுத்து கஸ்தூரியைக் காப்பாற்ற முயலும் மருதுவை துரைராசுவும் அவனது ஆட்களும் தடுக்கிறார்கள். கஸ்தூரி, மருதுவின் மடியிலேயே இறக்கிறாள்.

தன் தந்தை பற்றி அறிந்துகொண்ட பாண்டி, ஈஸ்வரியைத் திருமணம் செய்ய தன் தந்தை ஒத்துக்கொள்ளமாட்டார் என்பதால் இருவரும் தற்கொலை செய்துகொள்ள முடிவெடுக்கின்றனர். அவர்கள் தற்கொலையைத் தடுப்பதற்காக அவர்கள் திருமணத்திற்கு சம்மதிப்பதாக பொய் கூறுகிறார் அழகர்சாமி. ஈஸ்வரியின் தந்தையிடம் அவளைக் கொன்றுவிடுமாறு கட்டயப்படுத்துகிறார். சரியான நேரத்தில் வரும் மருது ஈஸ்வரியைக் காப்பாற்றுகிறான். அழகர்சாமியை அழிக்க அனைவரும் ஒன்றுசேர கோருகிறான். அனைவரும் பாண்டி மற்றும் ஈஸ்வரிக்குத் திருமணத்தை நடத்திவைக்கின்றனர். அதன்பிறகு மருது, ராமையா, காளியப்பன் மற்றும் கஸ்தூரியின் தந்தை அனைவரும் கட்டாயப்படுத்தி அழகர்சாமியை விசத்தைக் குடிக்கச் செய்கின்றனர்.

நடிகர்கள் 

 செல்வா - மருது 
 கஸ்தூரி - கஸ்தூரி 
 ரவி ராகுல் - பாண்டி 
 வினோதினி - ஈஸ்வரி 
 ஜனகராஜ் - காளியப்பன் 
 வினு சக்கரவர்த்தி - ராமையா 
 கே. பிரபாகரன் - அழகர்சாமி 
 செந்தில் - பிச்சுமணி 
 எம். என். ராஜம் - கஸ்தூரியின் தாய் 
 செவ்வந்தி - தனம் 
 டி. கே. எஸ். சந்திரன் - கஸ்தூரியின் தந்தை 
 கே. எஸ். செல்வராஜ் - துரைராசு 
 வடிவேலு - அப்பு 
 பிரதீப் ராஜ் 
 சித்திரகுப்தன் - நெல்லிக்குஞ்சு

இசை 

படத்தின் இசையமைப்பாளர் தேவா. பாடலாசிரியர் காளிதாசன்.

மேற்கோள்கள் 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1991 தமிழ்த் திரைப்படங்கள்
எம். என். ராஜம் நடித்த திரைப்படங்கள்
செந்தில் நடித்த திரைப்படங்கள்
ஜனகராஜ் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
வடிவேலு நடித்த திரைப்படங்கள்
பொன்மனம்

பொன்மனம் (Ponmanam) 1998 ஆம் ஆண்டு பிரபு, சுவலட்சுமி மற்றும் பிரியாராமன் நடிப்பில், எஸ். பி. இராஜ்குமார் இயக்கத்தில், பிரமீட் நடராஜன் தயாரிப்பில், எஸ். ஏ. ராஜ்குமார் இசையில் தைப் பொங்கல் அன்று வெளியான தமிழ் திரைப்படம்.

கதைச்சுருக்கம் 

பாடகரான ஆனந்தன் (பிரபு) தன் மனைவி மகேஸ்வரி (சுவலட்சுமி) மற்றும் மகனுடன் வசிக்கிறான். அவன் வசிக்கும் வீட்டின் உரிமையாளர் நாயுடு (மணிவண்ணன்). வங்கியில் பனி செய்யும் குமார் (கரண்) அவர்கள் வீட்டருகே குடிவருகிறான். பூர்ணிமாவிற்கும் (பிரியா ராமன்) ஆனந்தனுக்கும் அவர்கள் சந்திக்கும்போதெல்லாம் சண்டை ஏற்படுகிறது.

ஒரு நாள் பூர்ணிமா ஆனந்தனிடம் தன் சோகக்கதையைக் கூறுகிறாள். பூர்ணிமாவின் குடும்பம் இலங்கையில் வசித்தபோது நடந்த குண்டுவெடிப்பில் அவளது தாயை இழந்தவள். ஒரு தங்கையின் கால்கள் ஊனமாகிறது. மற்றொரு தங்கையின் கண்பார்வை பறிபோகிறது. அவளின் குடும்பத்திற்காக இப்போது பூர்ணிமா கஷ்டப்பட்டு பணிசெய்கிறாள். அதைக் கேட்ட ஆனந்தன் அப்போது முதல்  அவளின் நண்பனாகிறான். பூர்ணிமாவோ ஆனந்தனை விரும்பத் தொடங்குகிறாள்.

மகேஸ்வரி உண்மையில் தன் மனைவி அல்ல என்ற உண்மையை தன் நண்பனாக நினைக்கும் குமாரிடம் ஆனந்தன் கூறுகிறார். இதனால் மகேஸ்வரியிடம் தன் காதலைச் சொல்கிறான் குமார்.

ஆனந்தனின் கடந்தகாலம் : ஏழைக்குடும்பத்தைச் சேர்ந்த ஆனந்தனின் சகோதரி தன் காதலனைத் திருமணம் செய்வதற்காக வீட்டைவிட்டு வெளியேறுகிறாள். இதனால் அவனது பெற்றோர் தற்கொலை செய்துகொள்கின்றனர். தானும் தற்கொலை செய்துகொள்ள செல்லும் ஆனந்தன், அங்கு ஆபத்திலிருக்கும் மகேஸ்வரியையும் அவளது அக்காவின் குழந்தையையும் காப்பற்றுகிறான். மகேஸ்வரியின் அக்கா கணவர் அவளது அக்காவைக் கொன்றுவிடுகிறார். அங்கிருந்து குழந்தையுடன் தப்பிவந்தவள்தான் மகேஸ்வரி என்று அறிந்துகொள்கிறான். தன் தற்கொலை எண்ணத்தை மாற்றிக்கொண்டு இருவரும் திருமணம் செய்துகொள்ளாமல் நண்பர்களாகவே  ஒன்றாக ஒரே வீட்டில் தங்க முடிவுசெய்கின்றனர். மற்றவர்கள் தவறாக எண்ணாமல் இருக்க தாங்கள் திருமணம் செய்துகொண்டதாக பொய்யுரைக்கின்றனர்.

பூர்ணிமாவின் முதலாளி (நிழல்கள் ரவி) அவளைத் திருமணம் செய்துகொள்ள விரும்புகிறார். பூர்ணிமாவின் தந்தை வேண்டிக் கேட்டுக்கொள்வதால், ஆனந்தன் பூர்ணிமாவிடம் அவளை விரும்பவில்லை என்று பொய் சொல்லுகிறான். பூர்ணிமா அவள் முதலாளியைத் திருமணம் செய்கிறாள். மகேஸ்வரி குமாரைத் திருமணம் செய்துகொள்கிறாள். மகேஸ்வரியின் அக்கா குழந்தையை வளர்க்கும் பொறுப்பை ஆனந்தன் ஏற்றுக்கொள்கிறான்.

நடிகர்கள் 

 பிரபு - ஆனந்தன் 
 சுவலட்சுமி - மகேஸ்வரி 
 பிரியா ராமன் - பூர்ணிமா 
 கரண் - குமார் 
 மணிவண்ணன் - நாயுடு 
 டெல்லி கணேஷ் - பூர்ணிமாவின் தந்தை 
 நிழல்கள் ரவி - பூர்ணிமாவின் முதலாளி 
 சார்லி 
 மயில்சாமி
 முத்துக்காளை

இசை 

படத்தின் இசையமைப்பாளர் எஸ். ஏ. ராஜ்குமார். பாடலாசிரியர்கள் காமகோடியன், இளவேந்தன், அறிவுமதி மற்றும் பழனிபாரதி.

மேற்கோள்கள் 

இந்தியத் தமிழ்த் திரைப்படங்கள்
1998 தமிழ்த் திரைப்படங்கள்
பிரபு நடித்த திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
மணிவண்ணன் நடித்த திரைப்படங்கள்
டெல்லி கணேஷ் நடித்த திரைப்படங்கள்
நிழல்கள் ரவி நடித்த திரைப்படங்கள்
சார்லி நடித்த திரைப்படங்கள்
அஞ்சலி (தொலைக்காட்சித் தொடர்)

அஞ்சலி என்பது விஜய் தொலைக்காட்சியில் பெப்ரவரி 25, 2019 முதல் திங்கள் முதல் சனிக்கிழமை வரை மதியம் 1 மணிக்கு ஒளிபரப்பான குடும்ப பிண்ணனியை  கலந்த தொலைக்காட்சி நாடகத் தொடர் ஆகும். இந்த தொடர் கல்யாணமாம் கல்யாணம் என்ற தொடரின் 2ஆம் பாகம், முதலாம் பாகத்தை இயக்கிய இயக்குநர் பிரம்மா இத் தொடரையும் இயக்கியுள்ளார்.

நந்தினி தொடர் புகழ் அதித்ரி இந்த தொடரில் அஞ்சலி கதாபாத்திரத்தில் நடித்துள்ளார், இவரின் இரட்டை சகோதரனாக அஸ்வின் நடிக்க, புதுமுக நடிகை பிராக்யா நாகரா கமலி என்ற கதாபாத்திரத்திலும் தெய்வமகள் தொடரில் நடித்த சுப்ரமணியன் கோபாலகிருஷ்ணன் சூர்யா என்ற கதாபாத்திரத்திலும் நடித்துள்ளார்கள். இந்த தொடர் காது மற்றும் வாய் பேச முடியாத அஞ்சலி என்ற சிறுமியை பற்றிய தொடர் ஆகும். இந்த தொடர் 20 சூலை 2019 அன்று 124 அத்தியாயங்களுடன் நிறைவு பெற்றது.

கதைச்சுருக்கம்
கமலி மற்றும் சூர்யாவுக்கு இரட்டை குழந்தை பிறக்கின்றது. மகன் கார்த்திக் மற்றும் மகள் அஞ்சலி, அஞ்சலி பிறக்கும் பொது காது மற்றும் வாய் பேச முடியாதவள் அதனால் காமலிக்கு தெரியாமல் சூர்யா அஞ்சலியை குறைபாடுகள் உள்ள குழந்தைகள் காப்பகத்தில் வைத்து தனியாக வளர்த்து வருகின்றார். சூர்யா எதற்காக அஞ்சலியை தனியாக வளர்த்து வருகின்றான், தனக்கு இன்னொரு குழந்தை இருப்பது தெரிய வந்தாள் கமலி என்ன செய்யபோகிண்டாள் போன்ற பல கேள்விகளுக்கு விடை சொல்லும் கதையாய் இந்த தொடர் அமைந்துள்ளது.

நடிகர்கள்

முதன்மை கதாபாத்திரம்
 அதித்ரி - அஞ்சலி
 பிராக்யா நாகரா - கமலி சூர்யா
 சுப்ரமணியன் கோபாலகிருஷ்ணன் - சூர்யா
 அஸ்வின் - கார்த்திக்

துணைக் கதாபாத்திரம்
 ஜீவிதா - நிர்மலா ஜெகதீஷ்  
 வைசாலி  
 உமா ராணி - பவானி  
 கோகுல் மேனன் - மதன்

சர்வதேச ஒளிபரப்பு
 இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் அத்தியாயங்கள் ஹாட் ஸ்டார் என்ற இணைய மூலமாகவும் பார்க்க முடியும்.

மேற்கோள்கள்

வெளி இணைப்புகள்
 

விஜய் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் குழந்தைகள் தொலைக்காட்சி தொடர்கள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2019 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
தொலைக்காட்சி பருவங்கள்
புதிய ராகம்

புதிய ராகம் (Pudhiya Raagam) 1991 ஆம் ஆண்டு ஜெயசித்ரா எழுதி, இயக்கி, தயாரித்து, நடித்து வெளியான திரைப்படம். நடிகையான ஜெயசித்ரா இப்படத்தில் இயக்குனராக அறிமுகமானார். ரகுமான், ரகுவரன் மற்றும் ரூபிணி ஆகியோர் முக்கிய கதாப்பாத்திரங்களில் நடித்தனர். குழந்தை நட்சத்திரமாக ஜெயசித்ராவின் மகன் அம்ரிஷ் கணேஷ் இப்படத்தில் அறிமுகமானார்.  இப்படத்தின் இசையமைப்பாளர் இளையராஜா. வணிகரீதியில் வெற்றி பெற்ற திரைப்படம்.

கதைச்சுருக்கம் 

பாடகி அனுராதாவிற்கும் (ஜெயசித்ரா) ரகுராமனிற்கும் (ரகுவரன்) திருமணமாகி நான்கு வருடங்களாகியும் குழந்தை இல்லாததால் மகிழ்ச்சியின்றி வாழ்கின்றனர். அனுராதா ஒரு பிரபல பாடகி. ரகுராமனோ கடின உழைப்பின்றி எளிமையாக பணம் சேர்க்க வேண்டும் என்ற எண்ணம் கொண்டவன். அவனுடைய சகோதரி திருமணத்திற்காக தன் மனைவி அனுராதாவின் பணத்தையும், நகையையும் அவளுக்குத் தெரியாமல் திருடுகிறான். அவனது மோசமான குணத்தைப் பற்றி அறிந்திருந்தாலும் அவளால் அவனை எதிர்த்து எதுவும் செய்ய இயலவில்லை. அனுராதா அவளுடைய முன்னாள் காதலன் ராஜாவை (ரகுமான்) சந்திக்கிறாள். அவனுக்குத் திருமணம் ஆகி ஒரு மகன் உள்ளான். அவன் மகனின் பெயர் அனு மோகன் (அம்ரிஷ் கணேஷ்).

கடந்த காலம்: அனுராதாவின் உதவியால் பிரபலமான பாடகனாகிறான் ராஜா. அவள் மீது காதல் கொள்கிறான். ராஜாவின் உறவுப்பெண் ஷீலா (ரூபிணி) அவனைத் திருமணம் செய்துகொள்ள விரும்புகிறாள். ராஜா தன்னைத் திருமணம் செய்ய மறுப்பதால் தற்கொலைக்கு முயல்கிறாள் ஷீலா. இதனால் மற்றவர்களின் கட்டாயத்தின் பேரில்  விருப்பமின்றி ஷீலாவைத் திருமணம் செய்துகொள்கிறான் ராஜா.

அனுராதாவின் சகோதரன் கோபிக்கும் (வருண் ராஜ்) ரகுராமனுக்கும் பிரச்சனை ஏற்படுகிறது. அப்போது நடைபெறும் வாக்குவாதத்தில் ரகுராமனுக்கு வேறொரு பெண்ணுடன் தொடர்பு உள்ளதைக் கூறிவிடுகிறான் கோபி. அதிர்ச்சிக்குள்ளாகிறாள் அனுராதா. ரகுராமன் அவன் செய்த தவறுக்காக கைது செய்யப்படுகிறான். அப்போதும் தன் கணவனை வெறுக்காமல் அவனுக்குத் துணையாக இருக்கிறாள். ராஜாவின் மகனோடு விளையாடும் சமயங்களில் அவள் மகிழ்ச்சியாக உணர்கிறாள். ராஜாவின் மனைவி ஷீலா இறந்துவிட்டாள் என்ற உண்மை அனுராதாவிற்குத் தெரியவருகிறது. அதன்பின் என்ன நடந்தது என்பது மீதிக்கதை.

நடிகர்கள் 

 ஜெயசித்ரா - அனுராதா 
 ரகுமான் - ராஜா 
 ரகுவரன் - ரகுராமன் 
 ரூபிணி - ஷீலா 
 அம்ரிஷ் கணேஷ் - அனு மோகன் 
 எஸ். எஸ். சந்திரன் - ஜில் 
 சின்னி ஜெயந்த் - விவேக் 
 வருண் ராஜ் - கோபி 
 கோவை சரளா - புல்புல் 
 சி. ஆர். சரஸ்வதி - ரகுராமன் தாய் 
 பிரதாபச்சந்திரன் - ரகுராமன் தந்தை 
 ஓமக்குச்சி நரசிம்மன் - தவில் வாசிப்பவர் 
 குண்டு கல்யாணம் - டோலக் வாசிப்பவர் 
 சிங்கமுத்து - கிளாரினெட் வாசிப்பவர் 
 ஒரு விரல் கிருஷ்ண ராவ் 
 பண்டரி பாய் - தாயம்மா 
 எஸ். என். லட்சுமி - ராஜாவின் பாட்டி 
 டி. எஸ். ராகவேந்திரா - ராஜாவின் தந்தை 
 டைப்பிஸ்ட் கோபு 
 ஜி. ஸ்ரீனிவாசன் 
 கரிகாலன் 
 சி. ஐ. டி. சகுந்தலா 
 கிரேசி வெங்கடேஷ் 
 கங்கை அமரன் - சிறப்புத் தோற்றம்

இசை 

படத்தின் இசையமைப்பாளர் இளையராஜா. பாடலாசிரியர் வாலி மற்றும் கண்மணி சுப்பு.

மேற்கோள்கள்

வெளி இணைப்புகள் 

 புதிய ராகம்

அறிமுக இயக்குநர் திரைப்படங்கள்
இந்திய நாடகத் திரைப்படங்கள்
1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரகுவரன் நடித்த திரைப்படங்கள்
இளையராஜா இசையமைத்த திரைப்படங்கள்
பண்டரிபாய் நடித்த தமிழ்த் திரைப்படங்கள்
கோவை சரளா நடித்த திரைப்படங்கள்
சிங்கமுத்து நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
மாசுயைட்டு

மாசுயைட்டு (Masuyite)  என்பது Pb[(UO2)3O3(OH)2]•3H2O. என்ற மூலக்கூற்று வாய்ப்பாட்டால் விவரிக்கப்படும் ஒரு  கனிமம் ஆகும். யுரேனியம்/ஈய ஆக்சைடு கனிமம் என்று இக்கனிமம் வகைப்படுத்தப்படுகிறது. 
1947 ஆம் ஆண்டு  காங்கோ மக்களாட்சிக் குடியரசில் உள்ள கட்டாங்கா மாகாணத்தில் முதன்முதலில் மாசுயைட்டு கனிமம் கண்டறியப்பட்டது. பெல்சிய நாட்டு கனிமவியலாளர் குசுதாவா மாசுய்யை (1905-1945) கௌரவிக்கும் விதமாக கனிமத்திற்கு அவர் பெயர் சூட்டப்பட்ட்து.   

பன்னாட்டு கனிமவியல் சங்கம் மாசுயைட்டு கனிமத்தை Bss Msy என்ற குறியீட்டால் அடையாளப்படுத்துகிறது.

மேற்கோள்கள் 

யுரேனியம்(VI) கனிமங்கள்
ஈயக் கனிமங்கள்
ஆக்சைடு கனிமங்கள்
ஒற்றைச்சரிவச்சுக் கனிமங்கள்
எப்டாசார்ட்டோரைட்டு

எப்டாசார்ட்டோரைட்டு (Heptasartorite)  என்பது Tl7Pb22As55S108 என்ற மூலக்கூற்று வாய்ப்பாட்டால் விவரிக்கப்படும் ஒரு  கனிமம் ஆகும். அரிய வகைக் கனிமமான இது சார்டோரைட்டு ஓரின வரிசைத் தொடர் கனிமங்களில் ஒன்றாக  வகைப்படுத்தப்படுகிறது. சமீபத்தில் அங்கீகரிக்கப்பட்ட கனிமங்களான என்னியசார்ட்டோரைட்டு மற்றும் என்டெகாசார்ட்டோரைட்டுடன் எப்டாசார்ட்டோரைட்டு தொடர்பு கொண்ட கனிமமாக விளங்குகிறது. இம்மூன்று கனிமங்களுமே சுவிட்சர்லாந்தைச் சேர்ந்த லெங்கென்பேச்சு கல் சுரங்கத்திலிருந்து கிடைக்கின்றன. இச்சுரங்கத்தில் தாலியம் கனிமங்கள் அதிக அளவில் கிடைக்கின்றன. ஈடனார்டெரைட்டு கனிமமும்  அட்சின்சோனைட்டு கனிமமும் எப்டாசார்ட்டோரைட்டின் வேதிப்பண்புகளை ஒத்திருக்கின்றன.

பன்னாட்டு கனிமவியல் சங்கம் எப்டாசார்ட்டோரைட்டு கனிமத்தை Hsat என்ற குறியீட்டால் அடையாளப்படுத்துகிறது.

மேற்கோள்கள் 

சல்போவுப்புக் கனிமங்கள்
தாலியம் கனிமங்கள்
ஈயக் கனிமங்கள்
ஆர்சனிக் கனிமங்கள்
ஒற்றைச்சரிவச்சுக் கனிமங்கள்
நைஸ் டா சில்வேரா

நைஸ் டா சில்வேரா ( Nise da Silveira, பிப்ரவரி 15, 1905 - அக்டோபர் 30, 1999) ஒரு பிரேசிலிய மனநல மருத்துவரும், கார்ல் யுங்கு  என்ற புகழ் பெற்ற உளவியலாளரின் மாணவரும் ஆவார்.

இளமை 
சில்வேரா 1905 இல் பிரேசிலில் உள்ள அலாகோஸ் மாகாணத்தில்  மாசியோ என்ற இடத்தில் பிறந்தார்.  1926 ஆம் ஆண்டில் பாஹியாவின் மருத்துவப் பள்ளியில் 157 ஆண்களூல் ஒரே பெண்ணாகச் சேர்ந்து பட்டம் பெற்றார்   அதன் பின்னர் உளவியலுக்காகத் தனது வாழ்க்கையை அர்ப்பணித்திருந்தார். தேசிய மனநல மருத்துவமனைகளில்  மின்சிகிச்சை, இன்சுலின் சிகிச்சை மற்றும் லோபோட்டமி  எனப்படும் மூளையின் செயற் திறனை மாற்ற செய்யும் அறுவை சிகிச்சை ஆகிய  கொடுமையான  உளவியல் சிகிச்சை முறைகளை இவர் ஒருபொழுதும் ஏற்றுக் கொண்டதில்லை.

பணிகள் 
1952 ஆம் ஆண்டில் அவர்  ’’சுயநினைவிலி’’ என்ற பெயரில்  ரியோ டி ஜெனிரோவில்  ஒரு அருங்காட்சியகத்தை] நிறுவினார. இது  ஓவியம் மற்றும் வடிவழகு ஸ்டூடியோவில் தயாரிக்கப்பட்ட படைப்புகளை சேகரிக்கும் ஆய்வு மற்றும் ஆராய்ச்சி மையம் ஆகும். இங்கு 1940 முதல் இன்றுவரை 3,50,000  படைப்புகளுக்கு மேல் இடம் பெற்றுள்ளது. பிரேஸிலில் அவரது பணி மூலம், நைஸ் டா சில்வேரா கார்ல் யுங்குவின் உளவியலை அறிமுகப்படுத்தினார்.

ஒரு சில ஆண்டுகள் கழித்து, 1956 இல், நைஸ் டா சில்வேரா தனது புரட்சிகரமான மற்றொரு திட்டத்தை உருவாக்கினார்.  "காசா டாஸ் பால்மேராஸ்’’  (Casa das Palmeiras" -பாம்ஸ் ஹவுஸ்),  என்ற மனநல நிறுவனங்களின் முன்னாள் நோயாளிகளுக்கான ஒரு மருத்துவமனை ஒன்றை நிறுவினார். அங்கு மனநோயாளிகள் தினசரி அடிப்படையில் வெளிநோயாளிகளாக கருதப்பட்டு அவர்களுடைய கலைகளை  சுதந்திரமாக வெளிப்படுத்த வாய்ப்பிருந்தது அவர்  சி. ஜி. யுங்கு ஆய்வுக்குழு என்ற ஒரு குழுவை உருவாக்கி, 1968 வரை அதன் தலைமை தாங்கினார்.  

தொழில் நுட்ப சிகிச்சையின் மீதான அவரது ஆராய்ச்சியும், அன்கான்சியஸ் அருங்காட்சியகத்தின்  படங்கள் மற்றும்  ஆண்டுகள்,  கண்காட்சிகள், திரைப்படங்கள், ஆவணப்படங்கள், காட்சிக்கேள்விக் கருவிகள்,  பாடநெறிகள், சிம்போமிம்கள், வெளியீடுகள் மற்றும் மாநாடுகள் ஆகியவற்றின்  வழியான இவரது ஆய்வு தொழில் சிகிச்சை மற்றும் உளவியல் செயல்முறை பற்றிய புரிதலை ஏற்படுத்தியது. நோயாளிகளுக்கும் விலங்குகளுக்கும் இடையில் உணர்ச்சி ரீதியான உறவுகளை ஆராய்வதில் அவர் ஒரு முன்னோடியாகவும் இருந்தார். அவைகளை இவர் சக சிகிச்சையாளர்கள் என அழைத்தார்.

சிறப்புகள் 
அவரது பணி அங்கீகரிக்கும் வகையில் இவருக்கு பல்வேறு  அறிவுசார் புலங்களில் பரிசுகளும் பட்டங்களும் வழங்கப்பட்டது  பிரான்ஸ், பாரிசைத்  தலைமையிடமாகக் கொண்ட  உளவியல் வெளிப்பாடுகளுக்கான பன்னாட்டுச் சங்கத்தின்  நிறுவன உறுப்பினராக இருந்தார்.  அவரது வேலை மற்றும் கருத்துக்கள் பிரேசில் மற்றும் வெளிநாடுகளில் அருங்காட்சியகங்கள், கலாச்சார மையங்கள் மற்றும் சிகிச்சை நிறுவனங்கள் ஆகியவற்றை உருவாக்க ஊக்கமளித்தது.

இறப்பு 
நைஸ் அக்டோபர் 30, 1999 அன்று ரியோ டி ஜெனிரோவில் இறந்தார்.

ஊடகம் 
அவரது வாழ்க்கை மற்றும் பணிகள் நைஸ்: தி ஹார்ட் ஆஃப் மேட்னஸ்  என்ற பெயரில்   2015 பிரேசிலிய திரைப்படமாக வெளிவந்துள்ளது இப்படத்தை ராபர்ட் பெர்லிங்கர் இயக்கியுள்ளார்.

மேற்கோள்கள் 

பிரேசில் அறிவியலாளர்கள்
1999 இறப்புகள்
1905 பிறப்புகள்
என்னியசார்ட்டோரைட்டு

என்னியசார்ட்டோரைட்டு (Enneasartorite) என்பது Tl6Pb32As70S140 என்ற மூலக்கூற்று வாய்ப்பாட்டால் விவரிக்கப்படும் ஒரு  கனிமம் ஆகும். மிகவும் அரிய வகைக் கனிமமான இது சார்டோரைட்டு ஓரின வரிசைத் தொடர் கனிமங்களில் ஒன்றாக  வகைப்படுத்தப்படுகிறது. சமீபத்தில் அங்கீகரிக்கப்பட்ட கனிமங்களான என்டெக்காசார்ட்டோரைட்டு மற்றும் எப்டாசார்ட்டோரைட்டு கனிமங்களுடன் என்னியசார்ட்டோரைட்டு கனிமம் தொடர்பு கொண்ட கனிமமாக விளங்குகிறது. இம்மூன்று கனிமங்களுமே சுவிட்சர்லாந்தைச் சேர்ந்த லெங்கென்பேச்சு கல் சுரங்கத்திலிருந்து கிடைக்கின்றன. இச்சுரங்கத்தில் தாலியம் சல்போவுப்புக் கனிமங்கள் அதிக அளவில் கிடைக்கின்றன. ஈடனார்டெரைட்டு கனிமமும்  அட்சின்சோனைட்டு கனிமமும் என்னியசார்ட்டோரைட்டு வேதிப்பண்புகளை ஒத்திருக்கின்றன.

பன்னாட்டு கனிமவியல் சங்கம் என்னியசார்ட்டோரைட்டு கனிமத்தை Esat என்ற குறியீட்டால் அடையாளப்படுத்துகிறது.

மேற்கோள்கள் 

சல்போவுப்புக் கனிமங்கள்
தாலியம் கனிமங்கள்
ஈயக் கனிமங்கள்
ஆர்சனிக் கனிமங்கள்
ஒற்றைச்சரிவச்சுக் கனிமங்கள்
என்டெக்காசார்ட்டோரைட்டு

என்டெக்காசார்ட்டோரைட்டு (Hendekasartorite) என்பது Tl2Pb48As82S172. என்ற மூலக்கூற்று வாய்ப்பாட்டால் விவரிக்கப்படும் ஒரு  கனிமம் ஆகும். மிகவும் அரிய வகைக் கனிமமான இது சார்டோரைட்டு ஓரின வரிசைத் தொடர் கனிமங்களில் ஒன்றாக  வகைப்படுத்தப்படுகிறது. சமீபத்தில் அங்கீகரிக்கப்பட்ட கனிமங்களான என்னியசார்ட்டோரைட்டு மற்றும் எப்டாசார்ட்டோரைட்டு கனிமங்களுடன் என்டெக்காசார்ட்டோரைட்டு கனிமம் தொடர்பு கொண்ட கனிமமாக விளங்குகிறது. இம்மூன்று கனிமங்களுமே சுவிட்சர்லாந்தைச் சேர்ந்த லெங்கென்பேச்சு கல் சுரங்கத்திலிருந்து கிடைக்கின்றன. இச்சுரங்கத்தில் தாலியம் சல்போவுப்புக் கனிமங்கள் அதிக அளவில் கிடைக்கின்றன. ஈடனார்டெரைட்டு கனிமமும்  அட்சின்சோனைட்டு கனிமமும் என்டெக்காசார்ட்டோரைட்டு வேதிப்பண்புகளை ஒத்திருக்கின்றன.

பன்னாட்டு கனிமவியல் சங்கம் என்டெக்காசார்ட்டோரைட்டு கனிமத்தை Hksat என்ற குறியீட்டால் அடையாளப்படுத்துகிறது.

மேற்கோள்கள் 

சல்போவுப்புக் கனிமங்கள்
தாலியம் கனிமங்கள்
ஈயக் கனிமங்கள்
ஆர்சனிக் கனிமங்கள்
ஒற்றைச்சரிவச்சுக் கனிமங்கள்
நண்டுண்ணிக் கீரிப்பிள்ளை

நண்டுண்ணிக் கீரிப்பிள்ளை (Herpestes urva) என்பது கீரிப்பிள்ளை சிற்றினமாகும். இது வடகிழக்கு இந்தியத் துணைக்கண்டம், தென்கிழக்கு ஆசியா தெற்கு சீனா, தைவான் வரை பரவியுள்ளது. பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாக இது பட்டியலிடப்பட்டுள்ளது.

1836-இல் பிரையன் ஹாட்டன் கோட்சொன் முதன்முதலில் இந்த சிற்றினத்தினை விவரித்தார். மத்திய நேபால் பகுதியில் இது உர்வா என்று அழைக்கப்படுகிறது.

பண்புகள் 

பக்கங்களில் சாம்பல் நிறத்துடனும், கழுத்து, மார்பு, வயிறு, கால்கள் என்பன பழுப்பு நிறத்துடனும் காணப்படும். கன்னத்திலிருந்து தோட்பட்டை வரை கழுத்தின் பக்கங்களில் ஒரு பரந்த வெள்ளை நிறக்கோடு உள்ளது.  இதன் தலையின் மேற்புறத்தில் வெள்ளைப் புள்ளிகள் உள்ளன. இதன் கன்னம் வெண்மையாகவும் தொண்டை சாம்பல் நிறத்திலும் உள்ளது. கருவிழி மஞ்சள் நிறமாகும். குட்டையான வட்டமான காதுகளும் காணப்படும். தலையிலிருந்து உடல் நீளம்  வரையிலும் நீண்ட புதர் போன்ற வால்  நீளத்துடன்  எடையுடன் காணப்படும்.

பரம்பலும் வாழிடமும் 
நண்டுண்ணிக் கீரிப்பிள்ளை வடகிழக்கு இந்தியா , வட மியான்மார், தாய்லாந்து, மலேசியத் தீபகற்பம், லாவோஸ், கம்போடியா மற்றும் வியட்நாம் ஆகிய இடங்களில் காணப்படுகிறது. வங்கதேசத்தில் அரிதாகக் காணப்படுகிறது. கடல் மட்டத்திலிருந்து  உயரத்தில் வாழ்கின்றது.

சூழலும் நடத்தையும் 
நண்டுண்ணிக் கீரிப்பிள்ளைகள் நான்கு விலங்குகள் வரை உள்ள குழுக்களாக காணப்படுகின்றன. காலையிலும் மாலை வேளைகளிலும் சுறுசுறுப்பாக இயங்கும். நீச்சல், ஆற்றங்கரையோர வேட்டையில் சிறப்பாகச் செயற்படுகின்றன.

நண்டுண்ணிக் கீரிப்பிள்ளை என்ற பொதுப் பெயரைக் கொண்டிருப்பினும், இவை உணவாக நண்டுகளை மட்டுமே உண்பதில்லை, இதனுடன் மீன், நத்தைகள், தவளைகள், கொறிணிகள், பறவைகள், ஊர்வன, பூச்சிகள் போன்றவற்றைக் கூட உண்கின்றன.

பாதுகாப்பு 
Herpestes urva CITES பின் இணைப்பு III இல் பட்டியலிடப்பட்டுள்ளது .

மேற்கோள்கள்

மேலும் படிக்க 
 மேனன், வி. (2003).  இந்திய பாலூட்டிகளுக்கு ஒரு புலம் வழிகாட்டி. பெங்குயின் இந்தியா, புது தில்லி

இந்தியப் பாலூட்டிகள்
கீரிகள்
ஞான பறவை

ஞான பறவை (Gnana Paravai) வியட்நாம் வீடு சுந்தரம் இயக்கத்தில், 1991 ஆம் ஆண்டு வெளிவந்த இந்தியத் தமிழ்த் திரைப்படமாகும். சிவாஜி கணேசன், ஹரிஷ் குமார், சசிகலா, மனோரமா மற்றும் பலர் நடித்திருந்தனர். ஆர். தனபாலன் தயாரிக்க, எம். எஸ். விஸ்வநாதன் இசை அமைக்க, 11 ஜனவரி 1991 ஆம் தேதி இந்தத் திரைப்படம் வெளியானது.

நடிகர்கள் 
சிவாஜி கணேசன், ஹரிஷ் குமார், சசிகலா, மனோரமா, ராஜசேகர், வி. கே. ராமசாமி, காந்திமதி, ராஜிவ், சின்னி ஜெயந்த், சார்லீ, கே. எஸ். ரகுராம், சுதா, ப்ரியா, சுதா, தில்லை ராஜன், குமரன், சக்தி தாமு, முத்துக்குமார், டாக்டர் ராஜேந்திரன், எம். எஸ். பாஸ்கர், பிரகாசம், மாஸ்டர் சரண்.

கதைச்சுருக்கம் 
தான் பார்க்கும் நபர்களின் கண்களை வைத்து அவர்களின் சுபாவத்தையும், எதிர் காலத்தையும் கணிக்கத் தெரிந்த முதியவர் சிவாஜி (சிவாஜி கணேசன்) ஆவர். பணக்கார வீட்டைச் சேர்ந்த மாணவனான கிரி (ஹரிஷ் குமார்) தன் நண்பர்களுடன் அதிக பணம் செலவு செய்வதை வழக்கமாக கொண்டவன். சிவாஜியின் மகள் அருணாவை கிரி விரும்புகிறான். ஆனால், கிரியின் காதலை நிராகரித்து அவமானப்படுத்துகிறாள் அருணா. ஆனாலும் அருணாவை விட கிரிக்கு மனமில்லை. பின்னர், அருணாவும் அவளது தோழி ராஜேஸ்வரியும் நண்பர்களுடன் சுற்றுலா செல்கிறார்கள். கிரி அருணாவை பார்த்துவிட்டால், தன் நண்பர்களுடன் பணம் செலவு செய்ய மாட்டான் என்று அவனது நண்பன் ஆண்டவர் பயந்தான். பின்னர், கிரியும் ஆணடவரும் சேர்ந்து அருணாவை அவமானப்படுத்த திட்டம் தீட்டினர். கட்டுப்பாடு இல்லாத பெண் அருணா என்று கூற, அந்த அவப்பெயரை தாங்கமுடியாத அவள், உண்மையை நிலைநாட்ட தற்கொலை செய்துகொள்கிறாள். கிரிக்கும் ராஜேஸ்வரிக்கும் வெறுப்பு அதிகமானது.

இந்நிலையில், ராஜேஸ்வரியின் உறவினர் தினேஷ் (ராஜசேகர்) ராஜேஸ்வரியின் தங்கையை எரித்து விடுகிறான். ராஜேஸ்வரியை திருமணம் செய்ய தினேஷ் விரும்புகிறான். இறுதியில், சிவாஜியும் கிரியும் ராஜேஸ்வரிக்கு உதவ வருகிறார்கள். ராஜேஸ்வரிக்கு என்னவானது என்பதே மீதிக் கதை ஆகும்.

ஒலிப்பதிவு 
5 பாடல்களை கொண்ட ஒலித்தொகுப்பு 1991 ஆம் ஆண்டு வெளியானது. வாலி, வலம்புரி ஜான், காமகோடியன் எழுதிய பாடல் வரிகளுக்கு, ம. சு. விசுவநாதன் இசை அமைத்திருந்தார்.

 ஆணவம்
 சின்ன சின்ன
 காலை மாலை
 மாக்கு மாக்கு
 சொல்லித்தர நானிருக்கேன்

மேற்கோள்கள்

வெளி-இணைப்புகள் 

 https://www.imdb.com/title/tt1440179/

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
மனோரமா நடித்த திரைப்படங்கள்
1991 திரைப்படங்கள்
சிவப்பு நிலா (1998 திரைப்படம்)

சிவப்பு நிலா (Sivappu Nila) 1998 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். ஜே. ஜார்ஜ் பிரசாத் தயாரித்து, இயக்கியிருந்தார். ராஜா, வினிதா, வினு சக்ரவர்த்தி, வெண்ணிற ஆடை மூர்த்தி, டெல்லி கணேஷ், சின்னி ஜெயந்த், அலெக்ஸ் மற்றும் பலர் நடித்திருந்தனர். தேவா இசை அமைத்த இத்திரைப்படம், 25 டிசம்பர் 1998 ஆம் தேதி வெளியானது.

நடிகர்கள் 
ராஜா, வினிதா, வினு சக்ரவர்த்தி, வெண்ணிற ஆடை மூர்த்தி, டெல்லி கணேஷ், சின்னி ஜெயந்த், அலெக்ஸ், பேனெர்ஜீ, லூசே மோகன், ஓமக்குச்சி நரசிம்மன், வாஹினி, இளவரசி, அனுஜா, ஜூனியர் ரதி, துர்கா, மஹேந்திரன், மாஸ்டர் அஜாருத்தீன், ராஜ்காந்த், பீமேஸ்வர ராவ், வி. சத்ய நாராயணா, ஜூடோ ரமேஷ்.

கதைச்சுருக்கம் 
கடத்தல்காரன் துரையின் கொலை வழக்கை விசாரிக்கிறார் போலீஸ் அதிகாரி ராஜா (ராஜா). முகமூடியும், கருப்பு கோட்டும் அணிந்து, வெள்ளை குதிரையில் வந்து கொலை செய்தான் என்ற துப்பைத் தவிர வேறுதுவும் ராஜாவிற்கு கிடைக்கவில்லை. அந்நிலையில், ராணி (வினிதா) எனும் கல்லூரி மாணவியை விரும்புகிறார் ராஜா. ராணி போலவே முக ஜாடை கொண்ட ஜான்சியை சந்திக்கிறார் ராஜா. ராணியின் சகோதரி ஜான்சி என்று பொய் சொல்கிறாள். கொள்ளைக்காரன் மருது (அலெக்ஸ்) அதே நபரால் கொல்லப்படுகிறான். ராணி தான் கொலையாளி என்று ராஜா கண்டு பிடிக்க, தனது கடந்த காலத்து உண்மையை கூறினாள் ராணி.

கடந்த காலத்தில், லட்சுமி (வாஹினி) ராணி மற்றும் அவர்களது தந்தை மாஜி போலீஸ் அதிகாரி ராமச்சந்திரன் (டெல்லி கணேஷ்) ஆகியோர் ஆனந்தமாக வாழ்ந்து வந்தனர். அவ்வாறாக ஒரு நாள், ரவுடி மாணிக்கத்தை லட்சுமி அடித்து விடுகிறாள். கோபமடைந்த மாணிக்கம் அவனது நண்பர்கள் மருது மற்றும் துரையுடன் சேர்ந்து, லட்சுமியை மானபங்க படுத்தினர். புகார் பதிவு செய்தும், சரியான ஆதாரம் இல்லாதால், மூவரையும் நீதிமன்றம் விடுதலை செய்தது. நீதி கிடைக்காத லட்சுமி தற்கொலை செய்ததால், மூவரையும் பழிவாங்க ராணியும் ராமச்சந்திரனும் முடிவு செய்தனர்.

அனைத்தையும் கேட்ட ராஜா, ராணியை சரணடைய கேட்டுக்கொண்டார். ராஜாவின் பேச்சைக் கேளாமல், மாணிக்கத்தை கொள்கிறாள் ராணி. போதிய ஆதாரம் இல்லாததால், நீதிமன்றம் ராணியை விடுதலை செய்தது.

ஒலிப்பதிவு 
5 பாடல்களைக் கொண்ட இசைத்தொகுப்பு 1998 ஆம் ஆண்டு வெளியானது. பொன்னியின் செல்வன் எழுதிய பாடல் வரிகளுக்கு தேவா இசை அமைத்திருந்தார்.

 சிவகாசி மேஸ்திரி
 ஹார்டீனா டைமன்டா
 பூப்பறிக்க
 நீ மீன ராசி பொண்ணா
 பூவுக்குள் புயல்

மேற்கோள்கள் 

1998 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
டெல்லி கணேஷ் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
கமலா காமேஷ்

கமலா காமேஷ் என்பவர் இந்தியத் திரைப்பட நடிகை ஆவார். இவர் தமிழ், மலையாளம் திரைப்படங்களில் நடித்துள்ளார்..இவர் சுமார் 480 திரைப்படங்களில் நடித்துள்ளார்

1974 இல் இவர் காமேஷ் என்பவரை திருமணம் செய்து கொண்டார். அவர் தமிழ்த் திரைப்பட இசையமைப்பாளர் ஆவார். 1975 இல் இவர்களுக்கு உமா என்பவர் பிறந்தார்.

காமேஷ் 1984 இல் இறந்தார். உமா, ரியாஸ் கான் என்ற திரைப்பட நடிகரை திருமணம் செய்து கொண்டார்.

சில திரைப்படங்கள்

தமிழ்
ஈரவிழிக் காவியங்கள்
மூன்று முகம்
ஆகாய கங்கை
மணல் கயிறு (திரைப்படம்)
டிராவிட் அங்கில்
இதுதாண்டா சட்டம்
சின்ன கவுண்டர்
புலன் விசாரணை (திரைப்படம்)
தங்கமான தங்கச்சி
காவல் நிலையம்
சம்சாரம் அது மின்சாரம்
சட்டம் ஒரு விளையாட்டு
விஷ்வதுளசி
குடும்பம் ஒரு கதம்பம்
கடமை கண்ணியம் கட்டுப்பாடு
பொண்டாட்டி தேவை
அலைகள் ஓய்வதில்லை
கடலோரக் கவிதைகள்
பெண்மணி அவள் கண்மணி

ஆதாரங்கள்

வெளி இணைப்புகள்

Kamala Kamesh at MSI

மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
1952 பிறப்புகள்
சத்தியமங்கலம் வேணுகோபலசுவாமி வகையறா கோயில்

சத்தியமங்கலம் வேணுகோபாலசுவாமி வகையறா கோயில் தமிழ்நாட்டில் ஈரோடு மாவட்டம், சத்தியமங்கலம் என்னும் ஊரில் அமைந்துள்ள விஷ்ணு கோயிலாகும்.

வரலாறு 
இக்கோயில் பதிமூன்றாம் நூற்றாண்டைச் சேர்ந்தது.

கோயில் அமைப்பு
30 அடி கொடி மரம் உள்ளது. 108 தூண்கள் கொண்ட மண்டபம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

காட்சியகம்

மேற்கோள்கள்

ஈரோடு மாவட்டத்திலுள்ள பெருமாள் கோயில்கள்
சில சமயங்களில் (திரைப்படம்)

சில சமயங்களில் (Sometimes) 2018இல் தமிழ் மொழியில் வெளிவந்தத் திரைப்படமாகும். இப்படத்தை எழுதி இயக்கியவர் பிரியதர்சன். தயாரிப்பு ,ஐசரி கே. கணேஷ் , பிரபுதேவா, மற்றும் ஏ. எல். விஜய், இத்திரைப்படத்தில் பிரகாஷ் ராஜ், சிரேயா ரெட்டி, மற்றும் அசோக் செல்வன் ஆகியோர் முக்கிய பாத்திரத்தில் தோன்றியிருந்தனர். இப்படத்திற்கு இளையராஜா இசையமைத்திருந்தார். ஒளிப்பதிவு சமீர் தாஹீர்.

இந்தப் படம் நெற்ஃபிளிக்சில் 2018 மே 1 அன்று வெளியிடப்பட்டது.  74 வது கோல்டன் குளோப் விருதுகளுக்காக தேர்ந்தெடுக்கப்பட்ட முதல் பத்து திரைப்படங்களில் இதுவும் ஒன்றாகும், ஆனால் விருதிற்கு பரிந்துரைக்கப்படவில்லை.

நடிகர்கள் 
 பிரகாஷ் ராஜ்  - கிருஷ்ணமூர்த்தி
 சிரேயா ரெட்டி  -தீபா
 அசோக் செல்வன்  - பாலமுருகன்
 வருண்  - விவேக்
 நாசர் - மருத்துவர் 
 எம். எசு. பாசுகர் - ராகவன்
 அஞ்சலி ராவ்
 சண்முகராஜன் - காவல் துறை உயர் அதிகாரி கருணாகரன்
 பாண்டியர்
 "சைவம் ரவி"
 அக்‌ஷ்ரிதா கிங்கினி

தயாரிப்பு 
"தீ தனா தன்"  படம் வெளியான 2009 டிசம்பருக்குப் பின் இயக்குநர் பிரியதர்சன்  எயிட்சு என்ற படத்தில் இந்தி நடிகர்  ஆமிர் கானுடன் பணியாற்றப் போவதாக அறிவித்தார். இந்த இணை கதையை பற்றி விவாதித்து திட்டத்தை மேற்கொள்ளத் தீர்மானித்தது ,இயக்குநர் பிரியதர்சன் 2011 பிப்ரவரியில் தான் இன்னும் கதையை விரிவாக்கிக் கொண்டிருப்பதாகத் தெரிவித்தார். இருப்பினும், இயக்குநர் கதை விவாதத்தை முழுமையாக முடிக்க முடியாததால் மே 2012 ல், ஆமீர் கான் மற்றும் பிரியதர்ஷன் ஆகியோர் இந்த திட்டத்தை கைவிட்டனர். இயக்குநர் இந்தி நடிகர் அக்‌ஷய் குமாரை முன்னணி கதாபாத்திரத்தில் நடிக்க வைக்க மறுபரிசீலனை செய்ய நினைத்தார், ஆனால் அந்த திட்டம் நிறைவேறவில்லை.

2015 ஜூலையில் , பிரியதர்ஷன், அதற்கு பதிலாக தமிழ்த் திரைப்படத்தில் பிரகாஷ் ராஜ் மற்றும் சிரேயா ரெட்டி ஆகியோர் முன்னணி பாத்திரங்களில் நடிப்பார்கள் என்று அறிவித்தார். சந்தோஷ் சிவன் இத்திரைப்படத்தின் ஒளிப்பதிவாளராக தேர்ந்தெடுக்கப்பட்டார், பீனா பால் மற்றும் சாபு சிரில் ஆகியோர் முறையே படத்தொகுப்பு மற்றும் கலை இயக்குனராக தேர்வு செய்யப்பட்டனர்.  தனது முன்னாள் உதவியாளரான இயக்குநர் ஏ. எல். விஜயின் "தி பிக் ஸ்டுடியோஸ்" 2 கோடி ரூபாய்க்கு இந்தத் திரைப்படத்தை எடுத்துத் தருவதாக ஒப்பந்தம் செய்தார்.  நடிகர்கள் மற்றும் படக்குழுவினர் தாங்கள் பெற்றுவரும் ஊதியத்தை விடக் குறைவாகவே பெறுவார்கள் என்வும் அறிவிக்கப்பட்டது. பிரபுதேவா பின்னர் நடிகை அமலா பாலுடன் இணைந்து இப்ப்டத்தை தயாரிப்பதாக அறிவித்தார்.  "திங் பிக் ஸ்டுடியோஸ்" படத்தின் முக்கிய தயாரிப்பாளராக நியமிக்கப்பட்டார்கள். இப்படத்திற்கு இசையமைப்பாளர் இளையராஜா பின்னணி இசையை மேற்கொண்டார். இந்த படத்தில் பாடல்கள் இல்லை தமிழ் சினிமாவுக்கு இது குறிப்பிடத்தக்க அரிதானதாகும்.

ஆகஸ்ட் 2015 ல் பிரகாஷ் ராஜ் படத்தில் நடிக்க "சில நேரங்களில்" என்ற தலைப்பில் வெளியிடப்பட்டது.  இருபத்தி ஐந்து நாட்களுக்குள் படப்பிடிப்பு முடிவடைந்தது. தயாரிப்பு முடிவடைந்த பிறகு, "சில சமயங்களில்" என்ற பெயரில் இந்தப் படம் மீண்டும் பெயர் மாற்றப்பட்டதாக அமலா பால் அறிவித்தார். சர்வதேச பார்வையாளர்களுக்காக, இந்த திரைப்படம் "சம் டைம்ஸ்" என்ற தலைப்பில் இருந்தது.

வெளியீடு 

"சம் டைம்ஸ்"  நெற்ஃபிளிக்சில் 2018 மே 1 அன்று வெளியானது. இத்திரைப்படம் திரையரங்கில் வெளியிடப்படவில்லை.

இதையும் பார்க்க 

 கல்கி (2017 குறும்படம்)
 அல்டி (2020 தமிழ்த் திரைப்படம்)

குறிப்புகள்

வெளி இணைப்புகள் 
 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழ் நாடகத் திரைப்படங்கள்
இளையராஜா இசையமைத்த திரைப்படங்கள்
தமிழ் நெற்ஃபிளிக்சு அசல் திரைப்படங்கள்
எம். எசு. பாசுகர் நடித்த திரைப்படங்கள்